**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԳՐԱԴԱՐԱՆԱՎԱՐԻ ՕՐՎԱ ԿԱՊԱԿՑՈՒԹՅԱՄԲ**

 **Գրադարանային  համակարգի  հարգելի´  աշխատակիցներ.**    Շնորհավորում  եմ  բոլորիդ  գրադարանավարի  օրվա  առթիվ:

   Գրադարանը՝  հոգևոր արժեք  լինելուց  զատ,  նաև  հոգևոր  հարստություն  է:  Կարևորելով   գրադարանների  դերը  հասարակության  կյանքում,  2004 թվականից  ՀՀ-ում  հոկտեմբերի  7-ը  նշվում  է  որպես  <<Գրադարանավարի  օր>>:  Հայ  ժողովրդի  պատմությունը  սերտորեն  կապված  է  եղել  գրքին  ու  դպրությանը,  իսկ  գրադարանավարը  հատուկ  վերաբերմունք  ունի  հայոց  գրի  ու  գրականության նկատմամբ,  առանձնահատուկ  խնամքով  ու  հոգատարությամբ  է  վերաբերվում  թղթին  ու  մագաղաթին  հանձնված  մարդկային  մտքի  գրառած նյութերին, որոնք  դարձել  են  գիրք:
   Գրադարանավարի  դերը  միշտ  էլ  կարևոր  է  եղել  մատաղ  սերնդի  կրթության,  դաստիարակության  ու  համակողմանի  զարգացման,  գրականության  հանդեպ  հետաքրքրության  ձևավորման  գործում: Գրադարանը  ոչ  միայն  մշակութային  կենտրոն  է,  այլև  տուն  է,  որը  կառուցվել  է  տարիների  պատմության  ճանապարհներով,  հայ  ժողովրդի  անցյալի  հիշողությունների  ու  պատմական  գրառումների  կերտմամբ,  դարձել  գիր  ու  մագաղաթ  ու  հասել  ներկա  սերունդներին:  Այն  հրապարակում  ու  իմաստություն  է  ստանում  գրադարանավարի  պրպտուն  և  անխոնջ  աշխատանքի  շնորհիվ:  Արդի  գիտատեխնիկական  տեխնոլոգիաների  ներդրման,  էլեկտրոնային  գրքերի  առկայությամբ,  նույնիսկ  անփոխարինելի  է  մնում  գրքի դերն  ու  տեղը,  որը  շունչ  է  առնում,  դառնում  <<խոսուն>>  գրադարանավարի  ստեղծագործական  աշխատանքի,  վերլուծությունների,քննարկումների,  հանդիպումների,  ընթերցանության  և  այլ ժամանակակից  մեթոդների  միջոցով:
   Գրադարանավարի  առկայությունը  գրքի,  գիտելիքի  տարածման  ու  նորովի   ներկայացման  հիմնական  գրավականն  է,  իսկ  գրադարանավարի  մասնագիտությունը  իր  ուրույն  տեղն  ունի  հասարակության  կյանքում՝  հոգևոր  կրթության  ոլորտում:
  Հարգելի´  գրադարանավարներ,  շնորհավորում  եմ  ձեզ,  բոլորիս, ձեր  մասնագիտական  տոնի  կապակցությամբ:  Ցանկանում  եմ  առողջ  ու  երջանիկ  կյանք,  բեղուն  աշխատանք,  որպեսզի  երբեք չզգաք  գիտելիքի  ձգտող  ընթերցողների  պակաս:

                 **Շնորհավո´ր  տոնդ,  հայ  գրադարանավար:**

 **Լավագույն  ցանկություններով
Թալին  համայնքի  ղեկավար
Սարգիս  Արամյան**